b'\n_START_ARTICLE_\nAlexander Dobrindt\n_START_PARAGRAPH_\nAlexander Dobrindt (s\xc3\xbcndinud 7. juunil 1970 Pei\xc3\x9fenbergis) on Saksamaa poliitik (Baieri Kristlik-Sotsiaalne Liit (CSU)). Ta on 17. detsembrist 2013 Saksamaa transpordi ja digitaalse infrastruktuuri minister._NEWLINE_Ta s\xc3\xbcndis aastal 1970 Pei\xc3\x9fenbergis (asub Baieri liidumaal \xc3\x9clem-Baieri ringkonnas Weilheim-Schongau kreisis). Ta l\xc3\xb5petas aastal 1989 Weilheimis g\xc3\xbcmnaasiumi ja aastal 1995 M\xc3\xbcncheni \xc3\xbclikooli sotsioloogina._NEWLINE_Ta astus aastal 1986 CSU noorsoo-organisatsiooni, neli aastat hiljem aga CSU Baieri organisatsiooni. Aastal 2002 valiti ta Bundestagi liikmeks. 17. detsembrist 2013 on ta Saksamaa transpordi ja digitaalse infrastruktuuri minister.\n_START_SECTION_\nIsiklikku\n_START_PARAGRAPH_\nTa on aastast 2006 abielus. Usutunnistuse poolest on ta katoliku kiriku liige.'